
Ple municipal del Prat del mes d’abril


Per primera vegada, també es podrà seguir el ple en directe a través del canal Youtube de l'Ajuntament i també a través de elprat.tv.
 
El ple municipal ordinari del mes d’abril tindrà lloc demà, dimecres dia 7, a partir de les 18 h. En aquesta ocasió, tots els regidors i regidores assistiran presencialment al Saló de Plens, però, per tal de garantir les distàncies de seguretat, es distribuiran també per l’espai habitualment reservat per al públic.

Totes les persones interessades el podran seguir en directe per mitjans telemàtics, per primera vegada també a través del canal que té l'Ajuntament a Youtube, on es podrà recuperar i tornar a veure la sessió immediatament després de la seva finalització. Igualment, es podrà seguir com és habitual a través de elprat.tv. Amb aquesta innovació, es busca augmentar la transparència i accessibilitat del plenari municipal, en temps de pandèmia més que mai.

L’ordre del dia complet de la sessió és el següent: 

I.- PART RESOLUTIVA

1.- Aprovació de l'acta de la sessió anterior.

C.I. D'ECONOMIA, GOVERNANÇA, SEGURETAT CIUTADANA I
DESENVOLUPAMENT ECONÒMIC

Alcaldia
2.- Aprovació inicial de la modificació dels estatuts del Consorci per a la Gestió Integral d'Aigües de Catalunya (CONGIAC) (exp. 16539/14).

Intervenció, Comptabilitat, Tresoreria i Serveis Econòmics
3.- Aprovació inicial de l'expedient de modificació de crèdits núm. 6/2021 (exp.
4790/21).

Habitatge
4.- Aprovació inicial del Pla local d'habitatge del Prat de Llobregat 2021-2027 (exp. 9194/21).

Organització i Qualitat
5.- Aprovació inicial de la modificació de l'Ordenança municipal reguladora del
procediment de numeració de les vies públiques i denominació de les vies i altres espais i equipaments públics (exp. 27253/20).

6.- Aprovació dels canvis de denominació del Passeig Joan Carles I, de la Plaça de la Cerdanya i assignació de denominació oficial a l'antic carrer E del polígon Pratenc (exp. 9837/21).


II.- PART DE COMUNICACIÓ I PARTICIPACIÓ

Alcaldia

7.- Donar compte dels decrets d'Alcaldia i resolucions dels tinents i tinentes d'alcalde des de l'últim Ple, i dels acords adoptats per la Junta de Govern Local.

DECLARACIONS I MOCIONS

8.- Moció en defensa dels drets humans, solidaritat i recolzament al poble Saharaui.

9.- Declaració institucional amb motiu del 90è aniversari de la proclamació de la II República (exp. 11123/21).


10.- PRECS I PREGUNTES.

